Моторно превозно средство
Моторното превозно средство (за кратко МПС) е пътно превозно средство, снабдено с двигател за придвижване, с изключение на релсовите превозни средства.

Под „двигател“ се разбира двигател с вътрешно горене (като бензинов или дизелов двигател) или електрически двигател (като при електрическите или хибридните автомобили).

Основните групи моторни превозни средства са:
 автомобили – за превоз на пътници и товари или за теглене на други пътни возила:
 леки автомобили – за водач и до 8 пътници,
 товарни автомобили – със или без фургон,
 автобуси – вкл. микробуси и тролейбуси,
 специални автомобили – с апаратура
 автомобилно-железопътни превозни средства;
 мотоциклети – вкл. мотопеди и с кош;
 мотокари, трактори и др. за транспортни цели.

Към моторните превозни средства се причисляват и други превозни средства, ползващи не само обществени пътища, но също:
 ползващи пътища с ограничен достъп – за вътрешен транспорт в стопански, учебен, военен или подобен район (като кари),
 пригодени и за труднопроходими пътища и терени – високопроходими (оф-роуд), снегомобили и подобни коли,
 с друго (освен превоз) основно предназначение – селскостопански (трактори), строителни (екскаватори) и пр.

Вижте също 

 Регистрационен номер на МПС

Източници